Houssem Aouar l-objettiv ta' Juventus Iċ-champions Taljani Juventus qed jittamaw li jħajru lill-player żagħżugħ ta' Olympique Lyon, Houssem Aouar, biex jingħaqad magħhom. Dan il-player huwa wieħed mill-objettivi ewlenin tat-team immexxi minn Maurizio Sarri u jaf ikun il-pedina li tant ilhom jixtiequ. Il-Bianconeri se jippruvaw idaħħlu lill-player tagħhom Blaise Matuidi bħala parti mit-trasferiment u magħhom iżidu €32 miljun. Aouar huwa player ta' nofs il-ground kreattiv li għandu kuntratt mat-team minn Lyon sas-sena 2023 u matul dan l-istaġun skorja disa' goals u wettaq seba' assists f'37 logħba kompetittiva. Minkejja kollox, Lyon mhux interessati f'xi players ta' Juventus u jridu s-somma ta' €50 miljun biex verament jiċċaqlaq minn Franza. Min-naħa tiegħu Aouar jixtieq jilgħab fl-Allianz Stadium għalkemm ammetta li qed iħalli kollox f'idejn l-aġent tiegħu.